รมว.คลังเผยไม่ห่วง NPL แบงก์พุ่ง - FINNOMENA
รัฐมนตรีว่าการกระทรวงการคลัง ไม่กังวล NPLแบงก์พุ่ง คาดอีก 6 เดือนลดลง เร่งกระตุ้น ศก. โต 4 - 5%
3 ก.พ. 2560

ขอบคุณภาพจาก http://www.thansettakij.com/2017/01/31/127586
รัฐมนตรีว่าการกระทรวงการคลัง ไม่กังวล NPLแบงก์พุ่ง คาดอีก 6 เดือนลดลง เร่งกระตุ้น ศก. โต 4 – 5%
จากตัวเลขของธนาคารพาณิชย์ทั้งระบบแบกหนี้ที่ไม่ก่อให้เกิดรายได้ (NPL) ในปี 2559 จำนวน 3.56 แสนล้านบาท เพิ่มขึ้นจากปี 2558 กว่า 2.48 หมื่นล้านบาท หรือเพิ่มขึ้น 7.5%
กระทรวงการคลังออกมา เผยว่า หนี้ที่ไม่ก่อให้เกิดรายได้ หรือ NPL ของธนาคารพาณิชย์ ที่เพิ่มขึ้นในขณะนี้ ถือเป็นเรื่องปกติ เนื่องจากภาวะเศรษฐกิจที่ผ่านมายังขยายตัวได้ไม่เต็มที่
ย้ำมั่นใจหลังจากนี้อีก 6 เดือน คาดว่าเอ็นพีแอลจะมีแนวโน้มลดลงเรื่อย ๆ ส่งผลให้เอ็นพีแอล ณ สิ้นปีนี้ ลดน้อยลงกว่าปัจจุบัน
เนื่องจากรัฐบาลได้พยายามบริหารให้เศรษฐกิจขยายตัวได้เต็มศักยภาพ ที่ร้อยละ 4 – 5 ต่อปี ซึ่งหลังจากนี้ขึ้นอยู่กับภาคเอกชนว่าจะมีการลงทุนมากน้อยเพียงใด
อย่างไรก็ตาม รัฐบาลเห็นว่าการลงทุนภาคเอกชนไม่ควรมองถึงเรื่องการขยายการผลิตเพียงอย่างเดียว แต่ควรต้องนึกถึงการลงทุนเพื่อเพิ่มขีดความสามารถการแข่งขันด้วย เพื่อให้สามารถแข่งขันกับคู่แข่งได้
ที่มา : http://www.innnews.co.th/shownews/show?newscode=760783
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: